Hoeveel hande? Foto laat mens kopkrap | Maroela Media
'n Foto van 'n groep vriende wat 'n drankie geniet, laat mens twee keer kyk as jy die hoeveelheid drankies met die sigbare hande vergelyk.
Die vraag op almal se lippe is: "Hoeveel mense is in dié foto?"
Die foto wys die groep stappers wat glasies klink, maar alhoewel daar vier bottels in die foto is, sien meeste mense net drie hande. Vreemd genoeg lyk dit of die vierde botteltjie op sy eie in die lug hang.
Kyk nou bietjie nader: die vierde persoon het 'n kamoefleerbaadjie aan en dit is hoekom mens nie dadelik sy mou raaksien nie.
Die vreemde optiese illusie laat duisende op sosiale media kopkrap. Die foto is aanvanklik op Reddit gedeel en later ook op Twitter. "My brein weier om te glo daar is vier mense in die foto!" het die gebruiker @JenMsft op Twitter gesê.
"Dis die enigste keer dat ek kamoefleerklere werklik sien werk!" het een persoon in die kommentaar gesê.